google/wiki40b huggingface dataset:
बैरामजी जीजाभाई

बैरामजी जीजाभाई (1822 - 1890) भारत के एक धनी व्यवसायी एवं जनसेवी व्यक्ति थे जिन्होने मुम्बई में अनेक शैक्षिक संस्थान स्थापित किया।
जीजाभाई परिवार के संस्थापक, जो जनसेवा तथा विश्वप्रेम के लिए प्रसिद्ध थे, सूरत जिले के इलाव गाँव से सन् 1729 में बंबई आए थे। आपकी सबसे प्रसिद्ध संतति बैरामजी जीजाभाई थे। बैंकों, रेलवे संस्थाओं और रूई के स्पिनिंग और वीविंग मिल के डाइरेक्टर होने के साथ ही आप बंबई प्रांत के वाणिज्य जीवन के प्रधान प्रेरक थे।
उन दिनों न्यायाधीशों की बेंच ही म्युनिसपल सरकार की देखरेख और और नियंत्रण के लिए उत्तरदायी थी। बैरामजी 1855 में न्यायाधीश नियुक्त हुए। 1867 में आप मुंबई विश्वविद्यालय के फेलो रूप में नियुक्त हुए और बंबई की लेजिस्लेटिव कौंसिल के अतिरिक्त सदस्य बनाए गए। यहाँ आपने जनता की रुचि के अनुकूल पथप्रदर्शक के रूप में सम्मान प्राप्त किया। उस समय जो बिल विचार विमर्श के लिए आए उनमें एक था अन्नों पर नगरकर लगाना। बैरामजी ने उसक घोर विरोध किया और जनता की भावनाओं को उत्साहपूर्वक सबके सम्मुख पेश किया। उनका कहना था कि यदि अतिरिक्त रेवन्यू लगाने की आवश्यकता ही है तो स्पिरिट तथा उत्तेजक पेय पदार्थों कर लगाया जाए बनिस्पत इसके कि आधा पेट भोजन मात्र करनेवाली जनसंख्या के भोजन पर लगाया जाए।
वाणिज्य और राजनीतिक जीवन से संबंधित उनके कार्य और प्रयास जैसे ध्यान देने योग्य हैं वैसे ही बैरामजी के अनेक उपकार तथा दान दक्षिणाएँ भी महत्वपूर्ण हैं। आपकी आर्थिक सहायताओं और दानों में सबसे महत्वपूर्ण है, गरीब पारसी बच्चों की नि:शुल्क शिक्षा के लिए एक संस्था की स्थापना हेतु 3,50,000 के मूल्य के सरकारी कागजों का दान। आप से पर्याप्त में दान प्राप्त करनेवाले जातीय पक्षपात रहित संस्थाओं में प्रमुख हैं अहमदाबाद और पूना का सरकारी मेडिकल स्कूल, थाना का हाईस्कूल और भिवण्डी का ऐंग्लोवर्नाक्यूलर स्कूल। बंबई का नेटिव जेनरल पुस्तकालय, अलेक्जांडरा नेटिव गर्ल्स इंग्लिश इंस्टीट्यूशन और विक्टोरिया व एडवर्ड म्यूजियम तथा पिंजरापोल आपकी उदारता व अनुग्रह के भागी थे।
लहरों के राजहंस

मोहन राकेश का नाटक - लहरों के राजहंस।

कथानक

लहरों के राजहंस में एक ऐसे कथानक का नाटकीय पुनराख्यान है जिसमें सांसारिक सुखों और आध्यात्मिक शांति के पारस्परिक विरोध तथा उनके बीच खड़े हुए व्यक्ति के द्वारा निर्णय लेने का अनिवार्य द्वन्द्व निहित है। इस द्वन्द्व का एक दूसरा पक्ष स्त्री और पुरुष के पारस्परिक संबंधों का अंतर्विरोध है। जीवन के प्रेय और श्रेय के बीच एक कृत्रिम और आरोपित द्वन्द्व है, जिसके कारण व्यक्ति के लिए चुनाव कठिन हो जाता है और उसे चुनाव करने की स्वतंत्रता भी नहीं रह जाती। अनिश्चित, अस्थिर और संशयी मन वाले नंद की यही चुनाव की यातना ही इस नाटक का कथा-बीज और उसका केन्द्र-बिन्दु है। धर्म-भावना से प्रेरित इस कथानक में उलझे हुए ऐसे ही अनेक प्रश्नों का इस कृति में नए भाव-बोध के परिवेश में परीक्षण किया गया है। प्रमुख नाट्य निर्देशको ओम शिवपुरी, श्यामानन्द जालान, राम गोपाल बजाज, अरविन्द गौड़ ने इसका मन्चन किया।

प्रकाशन

प्रथम प्रकाशन 1963, संशोधित प्रकाशन -1968 1968 में लहरों के राजहंस का एक संशोधित परिवर्तित नया रूप प्रकाशित हुआ था। उसकी भूमिका के अन्त में राकेश ने यह इच्छा व्यक्त की थी कि इस नाटक के 1963 में छपे प्रथम रूप का प्रकाशन भविष्य में नहीं होना चाहिए।
संक्रमणोपरांत धातु

संक्रमणोपरांत धातु (Post-transition metals) वे धातु तत्व होते हैं जो आवर्त सारणी (पीरियोडिक टेबल) में बाएँ में संक्रमण धातुओं और दाएँ में उपधातुओं के बीच में स्थित होते हैं।
टी.ए.पी. पुर्तगाल

परिचय

टी.ए.पी. पुर्तगाल, पुर्तगाल की प्रशासकीय एयरलाइन्स है। इसका मुख्य कार्यालय लिस्बन हंबर्टो डेल्गाडो एयरपोर्ट पर स्थित है जो इसका मुख्य आधार केंद्र भी है। यह स्टार अलायंस का सदस्य भी है और ३८ देशों के ८८ गंतव्यों के लिए हर सप्ताह २००० से भी अधिक उड़ाने संचालित करता है।  इस के पास ८८ विमान हैं जिनमे से ६३ एयरबस द्वारा निर्मित हैं। २५ अन्य विमान टी.ए.पी. पुर्तगाल एक्सप्रेस के द्वारा संचालित किए जाते हैं।

निजीकरण और स्वामित्व विवाद

जून २०१५ मे इस एयरलाइन्स का अर्ध-निजीकरण किया गया और इसका स्वामित्व अट्लॅंटिक गेट्वे कन्सॉर्टियम के पास चला गया जिसका नेतृत्व आज़ुल लिंहास, आएरेआस ब्रासिलेइरस और हंबर्टो प्य्ड्रॉसा के मलिक डेविड नीलेमान करते हैं। जून २४, २०१५ को हुए एक सौदे मे कन्सॉर्टियम ने इस विमान सेवा मे ६१% की भागीदारी सरकार से खरीद ली और इसके पास शेष बचे ३४% को २०१८ के अंत तक खरीदने का विकल्प भी खुला रखा। 
पुर्तगाल के पूर्ववर्ती मध्य-दशिणपंधी विचारधारा वाली सरकार द्वारा किया गया यह सौदा टी.ए.पी. के कर्मचारियों और जनता के एक बड़े हिस्से के विरोध के कारण विवादों के घेरे मे रहा और अक्तूबर २०१५ मे हुए चुनावों के बाद सत्ता मे आई नयी वामपंथी सरकार ने इस का नियंत्रण वापस करने की माँग रखी. इसी कारण फ़रवरी २०१६ मे हुए एक नये करार के तहत इसका नियंत्रण फिर से पुर्तगाल सरकार के पास चला गया। वर्तमान मे इसमे पुर्तगाल सरकार ५०% का हिस्सा है और कन्सॉर्टियम के पास ४५. शेष ५% हिस्सा टी.ए.पी. के कर्मचारियों और इसके साझेदारों के पास है।

कॉर्पोरेट मामले

टी.ए.पी. पुर्तगाल का कॉर्पोरेट ऑफीस सांता मरीया डोस ओलिवैइस, लिस्बन के हंबर्टो डेल्गाडो एरपोर्ट के बिल्डिंग २५ मे है। इस एयरलाइन्स के पास टी.ए.पी. एक्सप्रेस, गरौंदफोर्से पोर्चुगल, मेगासिस सहित दस सहायक कंपनियाँ भी है। इसकी एक सहायक कंपनी टी.ए.पी. कार्गो, पुर्तगाल की चौथी सबसे बड़ी मालवाहक एयरलाइन्स है। इसके पास अपने मालवाहक विमान नहीं है। यह टी.ए.पी. पुर्तगाल के नियमित यात्री विमान सेवा मे उपलब्ध समान ढोने के अतिरिक्त स्थान को बेचता है और साथ ही दूसरी एयरलाइन्स के सहयोग से पाँच पूर्ण मालवाहक मार्गों का भी संचालन करता है।

विमान दस्ता

२०१५ मे जब इसका नियंत्रण कन्सॉर्टियम के पास गया था तो इसके नये प्रबंधन ने जून २०१५ मे ५३ नये एयरबस विमान खरीदने की घोषणा की थी। इसमे १४ चौड़े-आकार वाले ए ३३० एस और ३९ छोटे-आकार के ए ३२० विमान शामिल थे।  जनवरी २०१६ मे टी.ए.पी. पुर्तगाल ने ८ ए. टी. आर. ७२-६०० और ९ एम्बराएर १९० विमान खरीदने की भी घोषणा की। साथ ही इसने पोर्तुगलिअ पि.जि.ए. एयरलाइन्स की जगह नये ब्रांड टी.ए.पी. एक्सप्रेस को भी लॉंच करने का निर्णय किया। इसी महीने चौड़े-आकर वाले विमानो की संख्या बढ़ाने के लिए ८ और ए३३०-२२० लिए जाने का निर्णय हुआ। इन सौदों के बाद टी.ए.पी. पुर्तगाल एयरबस ए ३३० नियो को अपने उड़ान दस्ते मे शामिल करने वाली पहली एयरलाइन्स बन जाएगी.
२०१५-१६ मे ऐसे १४ विमान खरीदने का करार हुआ है और एयरबस २०१७ के अंत से इनकी आपूर्ति शुरू करेगी। इसके साथ ही नये विमानो के “एयर स्पेस” नाम से विख्यात नये कॅबिन लेआउट के कारण यह अपने विमानों मे अतरिक्त यात्री क्षमता भी जोड़ पाएगी.
न्यूजीलैंड की राजनीती

यहाँ की राजनीति बहुत हद तक ईंग्लैंड के समान है।
मटरू की बिजली का मंडोला

कहानी

हैरी मंडोला (पंकज कपूर) अपने गांव वालों की जमीन चौधरी देवी (शबाना आज़मी) को बेचकर वहाँ बड़ी इंडस्ट्री खड़ी करना चाहता है। चौधराईन को मन्डोला की जायदाद का लालच है। उसकी बेटी बिजली (अनुष्का शर्मा) की शादी चौधरी देवी के बेटे बादल (आर्य) से तय है। बिजली मंडोला के ड्राइवर (मटरू) से प्यार करने लगती है। हैरी शराब पीकर हरिया बन जाता है और गाँव वालों का साथ देता है, वहीं मटरू माओ तुंग बनकर गाँव वालों की मदद करता है।

चरित्र

इमरान खान - मटरू
अनुष्का शर्मा - बिजली मंडोला
पंकज कपूर - हैरी मंडोला

संगीत

विशाल भारद्वाज ने इस फ़िल्म का संगीत दिया है।

रोचक तथ्य

पहले इस फ़िल्म को सेंसर बोर्ड द्वारा "ए" प्रमाण पत्र दिया गया था परन्तु रेवाइज़िंग कमेटी से दोबारा अपील करने पर इसे यूए प्रमाण पत्र दिया गया।
आक्सिम

ऐलडिहाइडों तथा कीटोनों पर हाइड्रॉक्सिल-ऐमिन की क्रिया से जो यौगिक प्राप्त होते हैं उन्हें आक्सिम (Oximes) कहते हैं। ऐलडिहाडो से बने यौगिकों को ऐलडॉक्सिम तथा कीटोनों से बने यौगिक कीटॉक्सिम कहलाते हैं। इनके सूत्र सामने के चित्र में दर्शाए गये हैं।
आक्सिम वे रासायनिक यौगिक हैं जिनका सामान्य सूत्र R1R2C=NOH है जिसमें R1 कोई कार्बनिक चेन है तथा R2 या तो हाइड्रोजन है जो एल्डाक्सिम बनाती है या कोई दूसरा कार्बनिक समूह है जो कीटॉक्सिम बनाता है।

इतिहास

सबसे पहला आक्सिम विक्टर मेयर ने सन्‌ १८७८ ई. में बनाया था। इसके बाद ऐलडिहाइड तथा कीटोनों के शुद्धिकरण तथा उनकी पहचान में आक्सिमों के महत्व के कारण तथा इन यौगिकों की विन्यास-समावयवता के कारण, रसायनज्ञों ने इनके अध्ययन में विशेष रुचि दिखलाई, जिसके फलस्वरूप इनसे संबद्ध इनेक महत्वपूर्ण अनुसंधान हुए।
ऐलडिहाइडों तथा कीटोनों के शुद्धीकरण तथा पहचान में इनके उपयोग का विशेष कारण यह है कि आक्सिम ठोस अवस्था में मणिभीय तथा जल में अविलेय होते हैं; अत: इनको शुद्ध अवस्था में प्राप्त किया जा सकता है। हाइड्रोक्लोरिक या गंधकाम्ल के विलयन के साथ गरम करने से आक्सिमों का जलविश्लेषण हो जाता है। इसके फलस्वरूप ऐलडिहाइड या कीटोन स्वतंत्र अवस्था में पुन: प्राप्त हो जाते हैं।
आक्सिमों के अपचयन से प्राथमिक ऐमिन प्राप्त हाते हैं अत: -C-OCO-C-NH में परिवर्तित करने में इनका प्रयोग होता है। ऐलडाक्सिम ऐसिड क्लोराइड द्वारा निर्जलित किए जा सकते हैं जिससे कुछ आक्सिम, धात्वीय तत्वों के साथ संयुक्त होकर, स्थायी सवर्ग (कोऑरडिनेट) यौगिक बनाते हैं। लगभग एक समान गुणवाले और संबंधति विविध तत्वों से इस प्रकार बननेवाले यौगिकों की विलेयता एक दूसरे से भिन्न होती है। इस कारण, वैश्लेषिक रसायन में, इन आक्सिमों का बड़ा महत्व है। सैलिसिल ऐलडाक्सिम अनेक धातुओं से इस प्रकार के यौगिक बनाता है, परंतु तांबे के साथ बने यौगिक को छोड़कर अन्य धातुओं से बने सभी यौगिक तनु (डाइल्यूट) ऐसीटिक अम्ल में विलेय हैं। ताँबे के साथ बना यौगिक हरिताभ-पीत रंग का एक चूर्ण सा होता है और इसे ११०° सें. पर सुखाकर स्थायी रखा जा सकता है। अत: इफ्ऱेम ने इस आक्सिम का अन्य तत्वों से ताँबे के पृथक्करण तथा उसके परिमापन के लिए उपयोग करना अच्छा बतलाया है। इसी प्रकार डाईमेथिल ग्लाइक्सिम, जो डाइकीटोन-डाई-ऐसिटिल का डाइ-आक्सिम है, अनेक धातुओं के साथ संकीर्ण यौगिक बनाता है, जिनमें से केवल निकल तथा पलेडियम से बने यौगिक तनु अम्लों तथा तनु क्षार विलयनों में अविलेय होते हैं। अत: निकल तथा पलेडियम के परिमापन तथा निकल को कोबाल्ट से पूर्णत: पृथक्‌ करने में इस आक्सिम का बहुत उपयोग होता है। बीटा नैप्थोक्वीनोन का एक आक्सिम कोबाल्ट के साथ इसी प्रकार का अविलेय यौगिक बनाता है, जिससे कोबाल्ट के परिमापन में इसका उपयोग होता है।
पाब्लो नेरूदा

पाब्लो नेरूदा(पाबलो नरूडा या पाब्लो नेरुदा) (१२ जुलाई १९०४-२३ सितंबर १९७३) का जन्म मध्य चीली के एक छोटे-से शहर पराल में हुआ था। उनका मूल नाम नेफ्ताली रिकार्दो रेइस बासोल्ता था। वे स्वभाव से कवि थे और उनकी लिखी कविताओं के विभिन्न रंग दुनिया ने देखे हैं। एक ओर उन्होंने उन्मत्त प्रेम की कविताएँ लिखी हैं दूसरी तरफ कड़ियल यथार्थ से ओतप्रोत। कुछ कविताएँ उनकी राजनीतिक विचारधारा की संवाहक नज़र आती हैं। उनका पहला काव्य संग्रह 'ट्वेंटी लव पोयम्स एंड ए साँग ऑफ़ डिस्पेयर' बीस साल की उम्र में ही प्रकाशित हो गया था। नेरूदा को विश्व साहित्य के शिखर पर विराजमान करने में योगदान सिर्फ उनकी कविताओं का ही नहीं बल्कि उनके बहुआयामी व्यक्तित्व का भी था। वो सिर्फ़ एक कवि ही नहीं बल्कि राजनेता और कूटनीतिज्ञ भी थे और लगता है वो जब भी क़दम उठाते थे रोमांच से भरी कोई गली कोई सड़क सामने होती थी। चिली के तानाशाहों के ख़िलाफ़ आवाज़ उठाने के बाद उन्हें अपनी जान बचाने के लिए देश छोड़ना पड़ा। इटली में जहां शरण ली वहां भी प्रशासन के साथ आंख मिचौली खेलनी पड़ी।
नेरूदा की विश्व प्रसिद्ध रचनाएँ 'माच्चु पिच्चु के शिखर' और 'कैंटो जनरल' ने विश्व के कई कवियों को प्रभावित किया और अशोक वाजपेयी मानते हैं कि उन्होंने पचास और साठ के दशक में भारतीय कवियों की सोच पर अपनी गहरी छाप छोड़ी थी। १९७० में चिली में सैलवाडॉर अलेंदे ने साम्यवादी सरकार बनाई जो विश्व की पहली लोकतांत्रिक तरीके से चुनी गई साम्यवादी सरकार थी। अलेंदे ने १९७१ में नेरूदा को फ़्रांस में चिली का राजदूत नियुक्त किया। और इसी वर्ष उन्हें साहित्य का नोबेल पुरस्कार भी मिला। १९७३ में चिली के सैनिक जनरल ऑगस्टो पिनोचे ने अलेंदे सरकार का तख्ता पलट दिया। इसी कार्रवाई में राष्ट्रपति अलेंदे की मौत हो गई और आने वाले दिनों में अलेंदे समर्थक हज़ारों आम लोगों को सेना ने मौत के घाट उतार दिया।
कैंसर से बीमार नेरूदा चिली में अपने घर में बंद इस जनसंहार के ख़त्म होने की प्रार्थना करते रहे। लेकिन अलेंदे की मौत के १२ दिन बाद ही नेरूदा ने दम तोड़ दिया। सेना ने उनके घर तक को नहीं बख़्शा और वहाँ की हर चीज़ को तोड़ फोड़ कर एक कर दिया। परिणामस्वरूप इस घर से उनके कुछ दोस्त उनका जनाज़ा लेकर निकले। लेकिन सैनिक कर्फ़्यू के बावजूद हर सड़क के मोड़ पर आतंक और शोषण के ख़िलाफ़ लड़नेवाले इस सेनानी के हज़ारों चाहने वाले काफ़िले से जुड़ते चले गए। रुँधे हुए गलों से एक बार फिर उमड़ पड़ा साम्यवादी शक्ति का वो गीत जो नेरूदा ने कई बार इन लोगों के साथ मिल कर गाया था- "एकजुट लोगों को कोई ताक़त नहीं हरा सकती..."
कोरदोबा का रोमन पुल

कोरदोबा का रोमन पुल गुआदलक्विविर (Guadalquivir) नदी के पार पहली शताब्दी ईसा पूर्व में कोरदोबा, अंदालूसिया, दक्षिणी स्पेन में बनाया गया था। यह ऐतिहासिक पुल छोटे-से संस्क्षित इलाक़ा सोतोस दे ला अलबोलाफ़िया का भाग बन चुका है।

इतिहास

इस पुल को शायद रोम के लोगों द्वारा पहली शताब्दी ईसा पूर्व में एक लकड़ी के पुल की जगह पर बनाया गया था। यह वर्तमान में, इस्लामी पुनर्निर्माण के बाद, 16 की तुलना में एक कम आर्केड, और 247 मीटर की कुल लंबाई है और चौड़ाई लगभग 9 मीटर के साथ खड़ा है।

ऑगस्ता का रास्ता (वया ऑगस्ता) जो रोम को कादिज़ जोड़ता था और शायद वहाँ से गुज़रता भी था। इस्लामी शासन के शुरू में मुस्लिम गवर्नर अल-सम्ह इब्न मलिक अल-ख़ौलानी ने फ़रमान जारी किया कि एक नया पुल रोमन निर्माण के खंडरों पर बनाया जाना चाहिए। मध्य युग में, कालाहोरा मीनार (Calahorra Tower) और पुएर्ता देल पुएन्तो (Puerta del Puente) क्रमशः पुल के दक्षिणी और उत्तरी छोर पर बनाया गया था। बाद का निर्माण अब एक 16 वीं सदी का पुनर्निर्माण है। पुल को खंगाला और अपने वर्तमान आकार को विस्तार किया गया था। मेहराब शहर के दृश्यों हावी है और यह प्रसिद्ध मुस्लिम वास्तुकला को दर्शाती है। 17 वीं सदी में सेंट रफएल की एक मूर्ति बरनाबे गोमेज़ देल रियो द्वारा बनाकर पुल के मध्य में रख दी गई थी। इस पुल क्प् बड़े पैमाने पर 2006 में बहाल किया गया था।
उत्तरी लखीमपुर

भौगोलिक स्थिति

यह उत्तरी अक्षांश 27° 13' 60 एवं पूर्वी देशान्तर 94° 7' 0 पर स्थित है।

जनसांख्यिकी

2001 के अनुसार  की भारत की जनगणना के अनुसार उत्तरी लखीमपुर की जनसंख्या ५४,२६२ थी। जनसंख्या के आधार पर इसे श्रेणी-२ (आबादी ५०,००० से ९९,९९९ के बीच) के नगरों में वर्गीकृत किया जाता है। २०११ की जनगणना के अनुसार यहाँ की जनसंख्या १,०५,३७६ है।
कुल आबादी का ५३% पुरुष एवं ४७% महिलाएँ हैं। उत्तरी लखीमपुर में औसत साक्षरता दर ८९% है, जो राष्ट्रीय औसत ६५% से अधिक है: पुरुष साक्षरता ९०% और महिला साक्षरता ८७% है। उत्तरी लखीमपुर में १३% आबादी ६ वर्ष से कम आयु के बच्चों की है।
आदेश की एकता

किसी कार्य को करने का निर्देश उसके लिए निर्धारित केवल एक व्यक्ति (या कमाण्डर) से ही आना चाहिए। इसे ही समादेश एकलता या आदेश की एकता (Unity of command) कहते हैं। कार्य करने से सम्बन्धित आदेश अलग-अलग लोगों से आने पर बहुत सी समस्याएँ उठ खड़ी होतीं हैं। अमेरिकी सेना के संयुक्त अभियान से सम्बन्धित १२ सिद्धान्तों में से एक सिद्धान्त 'आदेश की एकता' भी है।
बरौनी थर्मल पावर स्टेशन

इतिहास

26 जनवरी 1960 को बिहार के तत्कालीन प्रथम मुख्यमंत्री डॉ. कृष्ण सिंह  के कर कमलो द्वारा  3X 15 MW  यूगोस्लाविया निर्मित इकाई, का शिलान्याश किया गया| जिसे बरौनी वाष्प शक्ति प्रतिष्ठान के नाम से जाना जाता है।  बरौनी में साईट सिलेक्शन का मुख्य कारण था की यहाँ मानव संसाधन की उपलब्धता, गंगा नदी से पानी की उपलब्धता, अपने ही राज्य में कोयला का प्रचुर भंडार, राजेन्द्र सेतु से होकर बरौनी का रेलवे संपर्क तथा बरौनी रिफईनरी से FO,LDO आदिकी उपलब्धता।  इस प्रतिष्ठान को 86.85 एकड़, ऐशयार्ड को 340 एकड़ तथा इसका आवासीय परिसर को 139.25 एकड़ भूमि में बनाया गया। 
इसके पहला चरण में तीन इकाई (3 X 15 MW) का निर्माण/ स्थापनाकिया, जिसमे से इकाई सं. 2 & 3 (कोयला और तेल दोनों पर आधारित) से विद्युत् उत्पादन  सन 1963 में इकाई सं. 1 (केवल कोयला पर आधारित) से विद्युत् उत्पादन शुरू हुआ। 
तत्पश्चात दूसरा चरण में पोलैंड निर्मित दो इकाई 4 & 5 (2 X 50 MW) से विद्युत् उत्पादन क्रमशः 1969& 1971 में शुरू हुआ।  सन 1974 में बरौनी वाष्प शक्ति प्रतिष्ठान अपने कुल क्षमता 145 MW पर उच्चतम प्लांट लोड फैक्टर (पी.एल.एफ.) देकर इतिहास रच दिया। 
इस प्रतिष्ठान के तीसरे चरण में भारत हेवी इलेक्ट्रिकल्स लिमिटेड (भेल) निर्मित दो इकाई (2 X 110 MW) अर्थात इकाई सं. 6& 7 को क्रमशः 1983 & 1985 में स्थापित किया गया। 
सन 1985 में, 15MW के तीनो इकायों को स्पेयर्स की अनुपलब्धता और उच्च उत्पादन मूल्य के कारण लुप्तप्राय(Obsolete) घोषित किया गया तथा साथ ही 50 MW के दो इकाइयों 4 और 5को प्रदुषण नियंत्रण विभाग ने क्रमशः 1996 और 1995 में बंद करा दिया। 1996 के बाद इस प्रतिष्ठान का अवनति शुरू हो गयी।  अब इस प्रतिष्ठान की कुल क्षमता 365MW से घटकर 220 MW हो गयी थी जिसे भेल द्वारा पुनर्मूल्यांकन कर 210MW कर दिया गया।  सन 2000 के बाद से इस प्लांट की स्थिति और ख़राब होती गयी।  बहुत ही पुराना इकाई होने के वजह से इसकी क्षमता दिन प्रतिदिन बद से बदतर होती चली गयी। भारत सरकार के राष्ट्रिय सम विकाश योजना के तहत सन 2007 में पुनःस्थापना का कार्य किया गया।  जिससे इकाई सं 6 से विद्युत् उत्पादन शुरू हुआ।  सन 2012 में इसे भी बंद कर दिया गया। 
सन 2011 में इस प्रतिष्ठान के विस्तारीकरण परियोजना का कार्य एशयार्ड की 240 एकड़ भूमि पर शुरू हुआ और नए एशयार्ड के लिए 500 एकड़ भूमि अधिग्रहण का कार्य जारी है।  विस्तारीकरण परियोजना के तहत भेल निर्मित दो इकाई सं. 8 & 9 (2 X250MW)केनिर्माण का कार्य जारी है तथा साथ ही साथ इकाई सं. 6 & 7 (2X 110 MW) के पुनरुद्धार और आधुनिकरण का कार्य जारी है

आवासीय परिसर

बरौनी वाष्प शक्ति प्रतिष्ठान के आवासीय परिसर 139.25 एकड़ भूभाग में फैला हुआ है।  जिसमे आवास के साथही अस्पताल, स्कूल, बैंक, पोस्ट ऑफिस, मंदिर, सभागार, कल्याण केंद्र, विनोद भवन(ऑफिसर्स क्लब), खेल के मैदान, बाज़ार भवन, सहकारी भवन, आदि है।  इस परिसर का गौरवगाथा भी अभूतपूर्ण है।  यहाँ जरुरत के हर चीज उपलब्ध है।
राहुल शर्मा (संगीतज्ञ)

राहुल शर्मा संतूर वादक हैं। ये प्रसिद्ध संतूर वादक पंडित शिवकुमार शर्मा के पुत्र हैं।
अरिज फातिमा

अरिज फातिमा

अरिज फातिमाArij Fatyma एक पाकिस्तानी टीवी अभिनेत्री और मॉडल है। वह 2012 जियो टीवी सीरियल किस दीन मेरा व्याह होवेगा में एक अग्रणी भूमिका के साथ अपने अभिनय करियर की शुरुआत की, औरमर जाए भी तो क्या (2012), परी (2013), हमनशीं (2013), वो ( 2013),किसे अपना कहें (2014), एक पल (2015), खिलौना (2015), और इश्क परस्त (2015)है।

विवाह

फराज़ खान से विवाह किया और उसी वर्ष (१९८४)में तलाक भी हो गया।
https://en.wikipedia.org/wiki/Arij_Fatyma
भारतीय प्रतिस्पर्धा आयोग

भारतीय प्रतिस्पर्धा आयोग (अंग्रेजी नाम- competition Commission of India / CCI) भारत की एक विनियामक संस्था है। इसका उद्देश्य स्वच्छ प्रतिस्पर्धा को बढावा देना है ताकि बाजार उपभोक्ताओं के हित का साधन बनाया जा सके। २१ जून २0१२ को अपने एक महत्वपूर्ण निर्णय में भारतीय प्रतिस्पर्धा आयोग ने 11 सीमेंट कंपनियों को व्यापार संघ बनाकर कीमत का निर्धारण करने का दोषी ठहराते हुए ६000 करोड़ रुपए का जुर्माना लगाया।
उदर महाधमनी

उदर महाधमनी उदर गुहिका की सबसे बड़ी धमनी है। यह अवरोही महाधमनी के साथ सीधी जुडी होती है।

पथ

यह डायाफ्राम के स्तर पर शुरू होता है, यह पार के माध्यम से अभाव महाधमनी, डायाफ्राम तकनीकी T12 के पीछे कशेरुका स्तर पर. यह कशेरुका स्तंभ के सामने पेट के पीछे की दीवार नीचे यात्रा. यह इस प्रकार काठ कशेरुकाओं की वक्रता के बाद, वह यह है कि पूर्व से उत्तल. इस उत्तलता की चोटी तीसरे काठ पृष्ठवंश (L3) के स्तर पर है।
यह उदर महाधमनी के लिए समानांतर रन अवर रग Cava के अधिकार सिर्फ करने के लिए स्थित है, जो है और व्यास में छोटे रूप में यह हो जाता है देता है शाखाएं बंद. इस के लिए अपनी प्रमुख शाखाओं के विशाल आकार के कारण माना जाता है। 11 वीं रिब पर, व्यास के बारे में 25 मिमी गुर्दे धमनियों, की उत्पत्ति के ऊपर; है 22 मिमी, renals, नीचे 20 मिमी और विभाजन, 19 मिमी से कम है।

संबंध

उदर महाधमनी शरीर के मध्य से थोड़ी बाईं ओर स्थित है। यह थोड़े कम वपा और पेट से सामने से कवर होता है, जिसके पीछे उदरीय धमनी तथा उदरीय स्नायुजल की शाखाएं होती हैं, उनके नीचे प्लीहा संबंधित धमनी, अग्न्याशय, बाईं वृक्कीय शिरा, ग्रहणी का निचला हिस्सा, मध्यांत्र महाधमनिक स्नायुजाल है।
तत्पश्चात, यह पूर्ववर्ति अनुदैर्ध्य स्नायु व कटिय नसों के द्वारा कशेरुका तथा आंतर कशेरुका तंतु उपास्थि से अलग हो जाती है और.
के पर सही पक्ष के साथ ऊपर azygos संबंध में यह है crus शिरा, cisterna chyli, वक्ष नलिका और सही है, डायाफ्राम-पिछले रग Cava को अलग करने के अवर भाग से ऊपरी और केंद्र से सही सीलिएक; अवर रग Cava नीचे महाधमनी के साथ संपर्क में है।
बाईं तरफ डायाफ्राम के क्रस, बाईं कोसिकीय गुच्छिका, ग्रहणी का अगला भाग और छोटी आंत के कुछ पिंड होते हैं।

संपार्श्विक परिसंचरण

संपार्श्विक परिसंचरण बाह्य एवं आंतरिक आंत्रयोजनी धमनियों में संचार द्वारा आंतरिक वक्ष धमनी और निचली अधिजठरीय धमनी को जोड़कर किया जाता है। अगर बंध इन नलिकाओं के दरम्यान स्थित है या आंतरिक आंत्रयोजनी धमनियों और आंतरिक बाह्य जननांगी धमनी के बीच जुड़ा है, जब (जैसा कि आम है) बंध का बिंदु आंतरिक वक्ष धमनी के मूल के नीचे होता है और संभवतः कटिय धमनियों के आंतरिक आंत्रयोजनी धमनियों से जुड़ता है।
सीरिया का भूगोल

संसाधन और भूमि उपयोग

प्राकृतिक संसाधन: पेट्रोलियम, फास्फेट, क्रोम और मैंगनीज अयस्क, डामर, लौह अयस्क, रॉक नमक, संगमरमर, जिप्सम, पनबिजली
भूमि उपयोग:
कृषि योग्य भूमि: 24.8%
स्थाई फसलें: 4.47%
अन्य: 70.73% (2005)
सिंचित भूमि: 13.560 km² (2003)
कुल अक्षय जल संसाधन: 46.1 वर्ग किमी (1997)

क्षेत्र और सीमाएं

क्षेत्र:
कुल: 185,180 किमी²
भूमि: 183,630 किमी²
जल: 1,550 किमी²
नोट: इजराइल कब्जे वाला इलाका ,295 किमी² क्षेत्र शामिल हैं
भूमि सीमाएँ:
कुल: 2,253 किमी
सीमावर्ती देशों: इराक 605 किमी, इजराइल 76 किमी, जॉर्डन 375 किमी, लेबनान 375 किमी, तुर्की 822 किमी
समुद्री तट: 193 किमी
समुद्री दावा:
निकटतम क्षेत्र: 41 समुद्री मील (75.9 किमी; 47.2 मील)
ऊंचाई चरम विन्दु:
उच्चतम बिंदु: तिबिरीस झील या अशद झील (गलील सागर) -200 मीटर
उच्चतम बिंदु: हेर्मोन पर्वत 2,814 मीटर
परिहार गोत्र

परिहार' पड़िहार/प्रतिहार.एक क्षत्रिय वंश है। इस गोत्र के लोग मुख्यतः भारत में राजस्थान, उत्तर प्रदेश एवं गुजरात  निवास करते हैं। इन्हें अग्निवंशी  है।इतिहास में समुपलब्ध साक्ष्यों तथा भविष्यपुरांण में समुपवर्णित विवेचन कर सम्पूर्णानन्द संस्कृत विश्वविद्यालय बनारस के विद्वानों के द्वारा बतौर प्रमाण यजुर्वेदसंहिता, कौटिल्यार्थशास्त्र, श्रमद्भग्वद्गीता, मनुस्मृति, ऋकसंहिता पाणिनीय अष्टाध्यायी, याज्ञवल्क्यस्मृति, महाभारत, क्षत्रियवंशावली, श्रीमद्भागवत, भविष्यपुरांण इत्यादि 
में भी परिहार एवं विन्ध्य क्षेत्रीय वरगाही उपाधि धारी परिहारों का वर्णन मिलता है। जो ध्रुव सत्य है।  परिहार वंश में केवल एक ही उपाधि प्रदान की गई थी। जो राजा रामचन्द्र बाघेल द्वारा 1562 ई . में श्री शेरबहादुर सिंह परिहार को दी गई थी। यह वंश मध्यकाल के दौरान मध्य-उत्तर भारत के एक बड़े हिस्से में राज्य करने वाला राजवंश था, जिसकी स्थापना नागभट्ट नामक एक सामन्त ने ७२५ ई॰ में की थी। इस राजवंश के लोग स्वयं को राम के अनुज लक्ष्मण के वंशज मानते थे, जिसने अपने भाई राम को एक विशेष अवसर पर प्रतिहार की भाँति सेवा की। इस राजवंश की उत्पत्ति, प्राचीन कालीन ग्वालियर प्रशस्ति अभिलेख से ज्ञात होती है। अपने स्वर्णकाल साम्राज्य पश्चिम में सतलुज नदी से उत्तर में हिमालय की तराई और पुर्व में बंगाल-असम से दक्षिण में सौराष्ट्र और नर्मदा नदी तक फैला हुआ था। सम्राट ,, इस राजवंश का सबसे प्रतापी और महान राजा थे। अरब लेखकों ने के काल को सम्पन्न काल बताते हैं। इतिहासकारों का मानना है कि राजवंश ने भारत को अरब हमलों से लगभग ३०० वर्षों तक बचाये रखा था। वर्तमान में इस राजवंंश के मूलतः ठीकाने जालोर जिले ( Panseri , सुरजवाड़ा , गुंदाउ में  है परिहार और प्रति हरो को एक ही माना जाता है और इनका मूलतः सबसे बड़ा गांव छायन भी हैं जो जैसलमेर जिले में है पहले  इनका राज मंडोर में था नागभट्ट नागभट्ट2 और  मिहिर भोज जैसे शासक भी इसी वंश से संबंधित है
अन्तिम वस्तु

अर्थशास्त्र में, कोई भी पण्य जो उत्पादित किया जाएँ और तत्पश्चात् उपभोक्ता द्वारा अपनी इच्छाओं और आवश्यकताओं को पूरा करने के लिए उपभुक्त किया जाएँ, वह एक उपभोक्ता वस्तु (अंग्रेज़ी: consumer good) अथवा अन्तिम वस्तु (अंग्रेज़ी: final good) है। उपभोक्ता वस्तु वे वस्तु होते हैं, जो अन्य वस्तु के उत्पादन में उपयुक्त होने के बजाए, अन्ततः उपभुक्त कियें जाते हैं। उदाहरणार्थ, एक माइक्रोवेव ओवन या बाइसिकल जो उपभोक्ता को बेचे जाते हैं, एक अन्तिम वस्तु अथवा उपभोक्ता वस्तु है; जबकि जो कॉम्पोनेन्ट उन वस्तुओं में उपयुक्त होने के लिए बेचे जाते हैं, मध्यवर्ती वस्तु कह लाते हैं। उदाहरणार्थ, टेक्सटाइल या ट्रांज़िस्टर, जिनका उपयोग और भी कुछ वस्तु बनाने में हो सकता हैं।
गैनिमीड (उपग्रह)

अन्य भाषाओँ में

गैनिमीड को अंग्रेज़ी में "Ganymede" लिखा जाता है। गैनिमीड प्राचीन यूनानी धार्मिक कथाओं का एक पात्र था जो यूनानी धर्म के देवों को शराब परोसता था (यानि साक़ी की भूमिका निभाता था)।

बनावट

गैनिमीड लगभग बराबर मात्रा के पत्थर और पानी की बर्फ़ का बना हुआ है और इसके केन्द्रीय भाग में पिघला हुआ लोहा है। इस पिघले लोहे की वजह से गैनिमीड सौर मंडल का इकलौता चन्द्रमा है जिसका अपना चुम्बकीय गोला है। वैज्ञानिकों का मानना है कि इसकी सतह के क़रीब 200 किमी नीचे दो बर्फ़ीली पर्तों के दरमयान एक पानी का महासागर है। इसकी सतह में हल्के और गाढ़े रंग के क्षेत्र देखे जा सकते हैं। माना जाता है के हल्के रंग के क्षेत्रों में नई बर्फ़ की मात्रा अधिक है और इन इलाक़ों में खाईयाँ और चट्टानें मौजूद हैं जिनकी वजह बृहस्पति के भयंकर गुरुत्वाकर्षण से पैदा हुए ज्वारभाटा बल द्वारा की गयी उथल-पुथल को बताया जाता है। गाढ़े रंग की सतह की उम्र बहुत पुरानी लगती है और अनुमान है कि इस पर जगह-जगह पर उल्कापिंडों के गिरने से प्रहार क्रेटर बनाने के सिवाय यह पिछले 4 अरब सालों में ज़्यादा नहीं बदली।

वायुमंडल

गैनिमीड का अपना पतला-सा वायुमंडल है जिसमें अधिकतर आक्सीजन के तीन भिन्न रूप हैं - आक्सीजन के परमाणु (O), आणविक आक्सीजन (O₂) और ओज़ोन (O₃)। इस वायुमंडल में कम मात्रा में हाइड्रोजन गैस भी मौजूद है।
किकिकि हना

किकिकि हना दुनिया का सबसे छोटा उड़न कीड़ा है। इसकी लंबाई ०.१६ मिलीमिटर है। यह बहुकोशिकीय जीव एक कोशिकीय जीव से भी छोटा है। यह सर्वप्रथम त्रिनिदाद में पाया गया था। बाद में यह हवाई, आस्ट्रेलिया और अर्जेंटिना में भी मिला। २०१५ में यह भारत के तमिलनाडू में भी पाया गया है।  इसका नाम हवाइन (Hawaiian) से व्युत्पन्न है जिसका अर्थ है बहुत छोटा। इसकी गतिविधियों के बारे में अभी अधिक जानकारी नहीं है। यह भी अपना अंडा दूसरे कीड़े के अंडे में देता है। इसके जीवन की सारी अवस्थाएं एक अंडे में ही बीतती है जिसमें यह एक व्यस्क कीड़ा बनता है।